Kankaisten seisake

Kankaisten seisake oli Uudenkaupungin radan varressa sijainnut lakkautettu seisake. Se perustettiin Maskuun vuonna 1933, vain vajaan kilometrin päähän Maskun rautatieasemasta. Seisake lakkautettiin toukokuussa 1974.

Seisakkeen eteläpuolella sijaitsi sivuraide Kankaisten sorakuopille, joista otettiin 1920-luvulla runsaasti soraa myös radan rakennustyömaalle. Vuonna 1974 sivuraidetta jatkettiin teollisuusalueella sijainneelle pintakäsittelylaitokselle asti. Sivuraide suljettiin vuonna 1996 ja se on myöhemmin purettu.

Lähteet

Luokka:Maskun liikenne
Luokka:Maskun rakennukset ja rakennelmat
Luokka:Varsinais-Suomen lakkautetut rautatieliikennepaikat